Sag anlagt den 26. juli 2013 – Federación Nacional de Cafeteros de Colombia mod KHIM – Hautrive (COLOMBIANO HOUSE)
(Sag T-387/13)
Stævningen er affattet på spansk
Parter
Sagsøger: Federación Nacional de Cafeteros de Colombia (Bogotá, Colombia) (ved advokaterne A. Pomares Caballero og M. Pomares Caballero)
Sagsøgt: Kontoret for Harmonisering i det Indre Marked (Varemærker og Design) (KHIM)
Den anden part i sagen for appelkammeret: Nadine Helene Jeanne Hautrive (Chatou, Frankrig)
Sagsøgerens påstande
Afgørelse truffet den 17. maj 2013 af Femte Appelkammer ved Kontoret for Harmonisering i det Indre Marked (Varemærker og Design) i sag R 757/2012-5 ændres, hvorved det medgives, at kravene til anvendelse af den relative registreringshindring i artikel 8, stk. 4, i forordning nr. 207/2009 er opfyldt i den foreliggende sag.
Subsidiært annulleres den anfægtede afgørelse.
Under alle omstændigheder tilpligtes Harmoniseringskontoret at betale sagens omkostninger.
Søgsmålsgrunde og væsentligste argumenter
Ansøger om EF-varemærket: Nadine Helene Jeanne Hautrive
Det omhandlede EF-varemærke: Figurmærket, der indeholder ordbestanddelene »COLOMBIANO HOUSE« for varer og tjenesteydelser i klasse 16, 25 og 43 – EF-varemærkeansøgning nr. 9 225 798
Indehaver af det i indsigelsessagen påberåbte varemærke eller tegn: Federación Nacional de Cafeteros de Colombia
Det i indsigelsessagen påberåbte varemærke eller tegn: Den beskyttede geografiske betegnelse, der indeholder ordbestanddelene »Café de Colombia«
Indsigelsesafdelingens afgørelse: Indsigelsen forkastet
Appelkammerets afgørelse: Afslag på klagen
Søgsmålsgrunde:
Tilsidesættelse af artikel 14 i forordning nr. 510/2006
Tilsidesættelse af artikel 8, stk. 4, i forordning nr. 207/2009, sammenholdt med artikel 13 i forordning nr. 510/2006
Tilsidesættelse af en formforskrift på grund af manglende begrundelse.